Rakamaz Város Önkormányzata

Képviselő-testületének

16/2019. (IX.26.)

önkormányzati rendelete

**Rakamaz város településképének védelméről**

**szóló 24/2017. (XII.21.) önkormányzati rendelet módosításáról**

Rakamaz Város Önkormányzatának Képviselő-testülete a településkép védelméről szóló 2016. évi LXXIV. törvény 12. § (2) bekezdésében kapott felhatalmazás alapján, az Alaptörvény 32. cikk (1) bekezdés a) pontjában és Magyarország helyi önkormányzatokról szóló 2011 évi CLXXXIX törvény 13. § (1) bekezdés 1. pontjában meghatározott feladatkörében eljárva – a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintéz­ményekről szóló 314/2012. (XI. 8.) Korm. rendelet 43/A. § (6) bekezdés c) pontjában meghatározott szervek az állami főépítészi hatáskörében eljáró Szabolcs-Szatmár-Bereg Megyei Kormányhivatal, Nemzeti Média- és Hírközlési Hatóság, Szabolcs-Szatmár-Bereg Megyei Kormányhivatal Nyíregyházi Járási Hivatala Építésügyi és Örökségvédelmi Osztály, Hortobágyi Nemzeti Park Igazgatóság, valamint Rakamaz Város Önkormányzata Képviselő-testületének a településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól szóló 12/2017. (V.17.) önkormányzati rendelet 1. § (2) bekezdésében biztosított véleményezési jogkörében eljáró település lakossága, a településen működő és a településen székhellyel, telephellyel rendelkező érdekképviseleti szervezetek, a településen működő és a településen székhellyel, telephellyel rendelkező civil szervezetek, a településen működő és a településen székhellyel, telephellyel rendelkező gazdálkodó szervezetek, a településen működő vallási közösségek véleményének kikérésével a következőket rendeli el.

1. § Rakamaz Város Önkormányzata Képviselő-testületének a Rakamaz város telepü-lésképének védelméről szóló 24/2017. (XII.21.) önkormányzati rendeletének (továbbiakban: rendelet) 14. § (2) bekezdése helyébe a következő rendelkezés lép:

„14. § (2) A településkép szempontjából meghatározó területek:

1. településközpont,
2. beépítésre szánt terület.”

2. § A rendelet 14. § (4) bekezdése helyébe a következő rendelkezés lép:

„14. § (4) A településkép szempontjából meghatározó beépítésre nem szánt területek beazonosítása a helyi építési szabályzat és a hozzá tartozó szabályozási terven történik. A területi lehatárolásukat az országos jogszabályok alapján kell megállapítani.”

3. § A rendelet 18. §-a helyébe a következő rendelkezés lép:

„18. § (1) A homlokzat és a fedés színének megválasztásánál a harsány, élénk színek nem alkalmazhatóak, kivételt képeznek azok az épületek, melyeket múltjukra visszatekintve alapvető színük határoz meg.

(2) A homlokzati anyaghasználat esetében a tájidegen anyagok nem alkalmazhatóak.

(3) Rönkfából gerendaház, továbbá műanyag lambériás borítású homlokzat nem építhető.

(4) A tető formája egyszerű legyen, többszörösen összetett tető nem építhető. A tájra és a kulturális hagyományokra tekintettel a tájidegen attikával nem takart 10°-nál meredekebb félnyereg-, vagy 20°-nál alacsonyabb hajlású tető, az úgynevezett mediterrán tetőforma nem alkalmazható.

(5) Rikító színű fémlemez, cserepes lemezfedés nem alkalmazható.

(6) A nyílászárók és a homlokfelület anyaga az épület és építmény rendeltetéséről eltérő igényű és megjelenésű nem lehet.”

4. § A rendelet 20. §-a helyébe a következő rendelkezés lép:

„20. § Klímaberendezés kültéri egységét az épületen, építészeti eszközökkel nem takartan vagy közterületről látható módon telepíteni tilos.”

5. § A rendelet 21. §-a helyébe a következő rendelkezés lép:

„21. § (1) Az ipari funkciójú épületek esetén az egyszerű ipari formák alkalmazása az elsődleges, ezen belül a nagy fesztávú ipari csarnokszerkezet a félnyeregtetős és lapostetős kialakítású egyedi szerkezet is építhető.

1. Szociális és iroda épületek modern építészeti anyag és tömegkialakítással is építhetők. A túlságosan tördelt és manzárd tető kialakítás nem lehetséges.
2. Tájképet zavaró építménynek számítanak, ezért itt nem helyezhetők el azok az építmények, melyek a táj jellegéhez képest erősen modern, technokrata karakterűek.
3. Az épületek homlokzata világos, pasztellszínezésűek lehetnek. Tájidegen színezésnek minősülnek a rikító színek.”

6. § A rendelet 22. §-a helyébe a következő rendelkezés lép:

„22. § (1) Az épületek tetőfedése, homlokzati burkoló eleme tükröződő felülettel nem készülhet.

(2) Klímaberendezés kültéri egységét az épületen építészeti eszközökkel nem takartan közterületről látható módon telepíteni tilos.”

7. § A rendelet VII. fejezetének címe „Településképi kötelezés, településkép-védelmi bírság” címre módosul.

8. § A rendelet 29. címe „29. A településképi kötelezési eljárás, a településkép-védelmi bírság kiszabásának esetkörei, mértéke, a kiszabásának és behajtásának módja” címre módosul.

9. § A rendelet 38. §-a helyébe a következő rendelkezés lép:

„38. § (1) A településképi követelmények teljesítése érdekében a polgármester – hivatal-ból vagy kérelemre – településképi kötelezési eljárást folytat le.

1. A településkép védelmi tájékoztatás és szakmai konzultáció betartását a polgármester ellenőrzi.
2. A településképi követelmények be nem tartása esetén a polgármester településkép-védelmi bírságot szabhat ki az ingatlan tulajdonosára, mely többször is kivethető, amíg a jogszerűtlen állapot fennmarad.
3. A településkép-védelmi bírságot határozatban kell kiszabni és azt tértivevényes levél útján kell kézbesíteni a bírsággal sújtott érintettnek.
4. A településkép-védelmi bírság összege:
	* 1. településképi szempontból meghatározó területeken területi és egyedi építészeti követelmények be nem tartása esetén, amennyiben az egyedi védett építményt érint 100. 000 - 200.000 forint,
		2. településképi szempontból meghatározó területeken területi és egyedi építészeti követelmények be nem tartása esetén, amennyiben az egyedi védett építményt nem érint 50.000 - 100.000 forint,
		3. egyéb településképi követelmény és egyéb műszaki berendezésekre vonatkozó követelmény be nem tartása esetén 20.000 - 50.000 forint,
		4. minden más esetben 10.000 - 20.000 forint.
5. A településkép-védelmi bírság befizetésének módja:

a) a bírság kiszabásáról szóló határozatban meghatározott határidőben és az abban megjelölt önkormányzati bankszámlaszámra történő befizetéssel.

* 1. az a) pontban szereplő megfizetési mód elmaradása esetén – az államháztartásról szóló 2011. évi CXCV. törvény értelmében – a meg nem fizetett bírság köztartozásnak minősül, és adók módjára történik a behajtása.”

10. § (1) Ez a rendelet a kihirdetést követő 16. napon lép hatályba és az azt követő napon hatályát veszti.

 (2) E rendelet rendelkezéseit a hatálybalépését követően indult eljárásokban kell alkalmazni.

 (3) Hatályát veszti a rendelet

1. 5. § 1. pontja,
2. 5. § 13. pontja,
3. 5. § 14. pontja,
4. 16. § (3) bekezdése,
5. 17. § (2) bekezdése,
6. 19. § (1) bekezdése,
7. „21. Reklám közzétételére és reklámhordozók, reklámhordozót tartó berendezések elhelyezésével érintett területi besorolások szabályai” címe,
8. 27. §-a,
9. 31. § (4) bekezdése,
10. 37. §-a.

 Bodnár László sk. Dr. Kóder László sk.

 polgármester jegyző